stanford-oval/wikipedia huggingface dataset:
להשאיר את העולם מאחור (סרט)
קבלה > תגובת המבקרים

75% מהמבקרים, על פי בדיקת אתר הביקורות Rotten Tomatoes, דירגו את הסרט בציון חיובי, עם ממוצע של 6.8 מעשר. האתר Metacritic נתן לסרט ציון של 67 ממאה, בהתבסס על 33 ביקורות, שסוכמו כ"חיוביות ככלל". אסי גל באתר רשת 13, כתב כי הסרט "בנאלי...לא קורה כלום. שוב ושוב. ...שורה תחתונה: סרט סבבה אבל כה מבאס." רועי אבן במאקו שיבח את הסרט: "בכל חמשת תתי-הפרקים הוא שומר על אותה רמת עשייה: משחק של מקצוענים, צילום יפהפה ועבודת סאונד שקשה שלא להתרשם ממנה...שווה לחכות לסוף...". גילי איזיקוביץ מהארץ, כתבה: ״סרט אסונות עתיר כוכבים (ג'וליה רוברטס, איתן הוק, מהרשלה עלי), מורט עצבים ומתוחכם..."להשאיר את העולם מאחור" לא מספק צפייה מלטפת כרגע, אבל הוא מעורר מחשבה, מרתק...ובעיקר מטריד — במובן הטוב של המילה״.
פרסים ומועמדויות

| פרס | תאריך הטקס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| פרס בחירת הקהל | 18 בפברואר 2024 | סרט הדרמה של השנה | "להשאיר את העולם מאחור" | מועמדות |  |
| פרס בחירת הקהל | 18 בפברואר 2024 | כוכבת הקולנוע של השנה | ג'וליה רוברטס | מועמדות |  |
| פרס בחירת הקהל | 18 בפברואר 2024 | כוכב סרט הדרמה של השנה | ג'וליה רוברטס | מועמדות |  |
הערות שוליים

1 2  Everything You Need to Know About ‘Leave the World Behind’, Netflix Tudum (באנגלית)
↑  Seija Rankin, What the ‘Leave the World Behind’ Adaptation (and a Julia Roberts-Starring Role) Means to Rumaan Alam, The Hollywood Reporter, ‏2023-10-25 (באנגלית אמריקאית)
↑  Greg Evans, ‘Leave The World Behind’ Trailer: Julia Roberts, Mahershala Ali & Ethan Hawke Are Stunned By Massive Cyberattack In Netflix Apocalyptic Thriller – Update, Deadline, ‏2023-10-24 (באנגלית אמריקאית)
↑  Katie Campione, ‘Leave The World Behind’ Dominates Netflix In Streaming Debut; ‘Obliterated’ Takes No. 1 For TV, Deadline Hollywood, ‏2023-12-12 (באנגלית אמריקאית) (ארכיון)
↑  Top 10 Most Popular Movies on Netflix of All Time, Netflix, ‏19 במאי 2024
↑  Loree Seitz, 'Leave the World Behind' Enters Netflix's Most-Watched Films, TheWrap, ‏2024-01-30 (באנגלית אמריקאית)
↑  Top 10 Movies on Netflix Right Now, www.netflix.com
↑  Leave the World Behind - Rotten Tomatoes, www.rottentomatoes.com, ‏2023-11-22 (באנגלית)
↑  Leave the World Behind, www.metacritic.com (באנגלית)
↑  אסי גל, עם כל הכבוד לג'וליה רוברטס, קשה להמליץ על "להשאיר את העולם מאחור", באתר חדשות 13, 10 בדצמבר 2023
↑  "להשאיר את העולם מאחור" מצליח להלחיץ גם אחרי 7 באוקטובר, באתר ‏מאקו‏, 10 בדצמבר 2023
↑   גילי איזיקוביץ, "להשאיר את העולם מאחור" לא פוסח על אף אלמנט של אימה, באתר הארץ, 13 בדצמבר 2023
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
סאם איסמאעיל, במאי/כותב הסרט
השליח ממנצ'וריה

| --- | --- |

 מבוסס על:  השליח ממנצ'וריה 
 בימוי:  ג'ון פרנקנהיימר 
 הופק בידי:  ג'ון פרנקנהיימר, ג'ורג' אקסלרוד 
 תסריט:  ג'ורג' אקסלרוד ריצ'רד קונדון
 עריכה:  פריס ובסטר 
 שחקנים ראשיים:  פרנק סינטרה לורנס הארווי ג'נט לי אנג'לה לאנסברי
 מוזיקה:  דייוויד אמרם 
 צילום:  ליונל לינדון 
 מדינה:  ארצות הברית 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  24 באוקטובר 1962
 משך הקרנה:  126 דק' 
 שפת הסרט:  אנגלית 
 סוגה:  פילם נואר, סרט דרמה, סרט מלחמה, סרט ריגול, סרט מבוסס יצירה ספרותית, סרט פוליטי, סרט מתח, סרט מתח פוליטי 
 מקום התרחשות:  מדיסון סקוור גארדן, ניו יורק 
 תקציב:  2.2 מיליון דולר
 הכנסות:  $10,474,179
 הכנסות באתר מוג'ו:   manchuriancandidate62
 דף הסרט ב־IMDb
 
השליח ממנצ'וריה (באנגלית: The Manchurian Candidate) הוא סרט קולנוע משנת 1962 בבימויו של ג'ון פרנקנהיימר, על פי ספרו של ריצ'רד קונדון באותם שם.
הסרט יצא להקרנה בשנה שקדמה לרצח הנשיא קנדי. המוטיב העיקרי בסרט הוא הרעיון כי מאחורי רטוריקה סופר-פטריוטית, לאומנית ואנטי-קומוניסטית יכולה להסתתר למעשה חתרנות אנטי-אמריקאית. הסרט הציג מזימה קומוניסטית לגרום לבחירת נשיא ארצות הברית שיהיה סוכן המופעל בידי הסובייטים והסינים, על ידי הצגתו כמועמד פטריוטי תוך יצירת היסטריה לאומית. הספר והסרט טבעו את הביטוי "המועמד המנצ'ורי" (שם שסולף בגרסה העברית ל"שליח ממנצ'וריה") לתיאור מצב זה, והביטוי משמש עד היום לתיאור תרחישי התערבות פוליטית זרה בבחירות בארצות הברית.
עלילה

עלילת הסרט מציגה את דמותו של ריימונד שאו (בגילומו של לורנס הארווי), סמל ראשון בכוחות האמריקאיים שלחמו במלחמת קוריאה, שעבר שטיפת מוח בזמן שהוחזק בשבי הקומוניסטי במנצ'וריה הסינית ותוכנת לפעול כמתנקש במועמד לנשיאות ארצות הברית, בעת שזה ישא את נאום ההכתרה בוועידה הארצית שבחרה במועמדותו; זאת על מנת שהמועמד לתפקיד סגן הנשיא, שהיה סנטור רב מלל ומסית אנטי-קומוניסטי, ולמעשה סוכן סובייטי, יבוא במקומו וייבחר לנשיא שיהיה נשיא-בובה בשרות הסובייטים. משחקה של אנג'לה לאנסברי בדמות אמו השתלטנית של ריימונד שאו, שהייתה גם מפעילתו של בנה במשימת הרצח, ואשתו של הסנטור חדל-האישים שנועד למלא את תפקיד הנשיא-מטעם, וכן משחקו של פרנק סינטרה (שבסרט זה, בנוסף לסרט "סדנלי" - Suddenly משנת 1954, שב לשחק בסרט שנושאו התנקשות בנשיא), בתפקיד מפקדו של ריימונד שאו שחשף את המזימה, הפכו את הסרט למוערך מאוד בעת הקרנתו לראשונה.
תגובות לסרט

לאחר רצח קנדי עלו נקודות הדמיון שבין הסרט לבין אירוע רצח הנשיא: המתנקש בסרט היה "פתי" (patsy) שנשלט בידי כוחות חזקים ממנו, כפי שרוב תאוריות הקונספירציה בנוגע לרצח קנדי, מייחסות כינוי זה ללי הארווי אוסוואלד. הירי היה מתא הקרנה של אולם הוועידה שנמצא בגובה ממול לבמה. זווית הירי והמרחק מן המטרה היו דומים לאלו שבין מחסן הספרים בדאלאס לבין מכונית הנשיא. הירי היה אף הוא ברובה צלפים. ריימונד שאו התגייס לצבא לאחר אכזבה בחיי האהבה שלו בדומה ללי הארווי אוסוואלד שהתגייס לחיל הנחתים.
כשהחלו להיווצר תאוריות הקונספירציה על רצח קנדי, חלקן סבוכות ומסובכות מאוד, קשה היה שלא למצוא מכנה משותף בינן לבין המזימה המתוחכמת שבסרט.
בעקבות כל אלה הפך הסרט לסרט פולחן (Cult Movie). לסרט מעלות משלו שאינן דווקא בהקשר לרצח קנדי: הבימוי של ג'ון פרנקנהיימר (שביים בין היתר את "איש הציפורים מכלא אלקטרז" ואת "שבעה ימים במאי"), גילום הדמויות האמין של בעלי התפקידים הראשיים, לורנס הארווי כריימונד שאו, שנבחר להיות בעל כורחו למתנקש, אנג'לה לאנסברי כאמו המפלצתית (במציאות הייתה לאנסברי מבוגרת בשלוש שנים בלבד מ"בנה" לורנס הארווי) ופרנק סינטרה כמפקדו של ריימונד שאו שהפך לקצין מודיעין וחשף את המזימה, דמות של קצין מיוסר ומהורהר.
יש לציין גם את משחקם של שני שחקני משנה שהשתתפו בסרט. ג'יימס גרגורי כסנטור אייסלין, דמגוג פוליטי ריקני ורברבן שהיה מיועד על-פי המזימה למלא את תפקיד "המועמד המנצ'ורי" לנשיאות ארצות הברית וכן קאי דיי (Khigh Dhiegh) כסוכן הסיני שהיה אחראי להפעלת המזימה. שחקן זה, אף שהיה ממוצא מצרי, גילם בקולנוע ובטלוויזיה תפקידים של סיני בגלל חזותו המונגולית, וזכור בתפקיד איש הביון הסיני וו פאט, יריבו של סטיב מק'גארט ברוב העונות של סדרת הטלוויזיה "הוואי חמש אפס".
הסרט זכה למועמדויות לפרס האוסקר בשנת 1963. אנג'לה לאנסברי הייתה מועמדת לשחקנית המשנה הטובה ביותר. הסרט קיבל מועמדות נוספת לאוסקר בקטגוריית "העריכה הטובה ביותר", וכן מועמדות לפרס גלובוס הזהב לג'ון פרנקנהיימר בקטגוריית הבימוי, וזכייה לאנג'לה לאנסברי כשחקנית המשנה הטובה ביותר.
הסרט יצא להקרנה מחודשת בשנת 1987 ומאז הוא מוקרן מדי פעם בטלוויזיה, לרבות פעמים אחדות בערוצי הטלוויזיה בישראל.
גרסאות נוספות של הסרט

ב-30 ביוני 2004 הועלתה בהצגת בכורה גרסה חדשה של "השליח ממנצ'וריה". הסרט הוקרן בישראל בשם "המועמד ממנצ'וריה" (שוב עיוות של שמו המקורי "המועמד המנצ'ורי"). תסריטאי הסרט נאלצו להתמודד עם השינויים שחלו בעולם עם קריסת ברית המועצות והגוש הקומוניסטי ומצאו כתחליף לגוף רב העצמה, העומד מאחורי המזימה להשליט נשיא בובה על ארצות הברית, את הגלובליזציה המתגלמת בדמותו של תאגיד בדיוני הנקרא "התאגיד המנצ'ורי הגלובלי". במתן שם זה לתאגיד הצליחו יוצריו לפתור את בעיית שמירת שמו המקורי של הסרט. בגרסה החדשה ריימונד שאו עצמו הוא האיש המיועד למלא את תפקיד הנשיא-בובה, אמו היא סנאטורית רבת-עוצמה, ודמותו של הסנאטור אייסלין נמחקה.
את תפקיד ריימונד שאו ממלא בגרסה החדשה השחקן לייב שרייבר, אמו הדורסנית היא מריל סטריפ ומפקדו חושף המזימה הוא דנזל וושינגטון. במאי הסרט הוא ג'ונתן דמי שביים את "שתיקת הכבשים".
ספרו של ריצ'רד קונדון, עליו מבוסס הסרט, הופיע פעמיים בתרגום עברי:
השליח ממנצ'וריה. הוצאת מרחב. 1964.
המועמד ממנצ'וריה. הוצאה עברית. 2004.
הערות שוליים

↑  Manchurian candidate, Dictionary.com (באנגלית)
↑  Travis M. Andrews, Some call Trump a ‘Manchurian candidate.’ Here’s where the phrase originated., The Washington Post, ‏January 13, 2017 (באנגלית)
| --- | --- |
בקרת זהויות :  BnF: cb14518937j (data)  GND: 4606216-6  LCCN: n2006050529  MusicBrainz release group: 22d660b9-6672-4849-ac28-c6423dd9b2ea  SUDOC: 078209633  VIAF: 214002291   WorldCat (עם VIAF): 214002291
בן ציון אבא שאול (הנכד)

| --- | --- |

 לידה:  1976 (בן 49 בערך) ה'תשל"ו ירושלים, ישראל 
 מדינה:  ישראל 
 השכלה:  ישיבת פוניבז' 
 רבותיו:  הרב גרשון אדלשטיין, סבו הרב בן-ציון אבא-שאול
 חיבוריו:  אור ההלכה, ברכת ציון
 אב:  הרב אליהו אבא שאול
 
הרב בן ציון אבא שאול (נולד בה'תשל"ו) הוא ראש ישיבת "אור לציון" בירושלים.
ביוגרפיה

נולד בירושלים לנצחיה, בתו של הרב יהודה מועלם, ולרב אליהו אבא שאול ונקרא על שם סבו הרב בן-ציון אבא-שאול. למד בישיבת פוניבז', בעקבות בקשת סבו הוא נישא לאחר שסיים את הש"ס, עם בתו של היהלומן דוד אלישיוב.
לאחר נישואיו החל לשמש בצוות ישיבת "אור לציון", ובהמשך התמנה לראש הקיבוץ בישיבה. בשנת תשפ"ב נפטר אביו, הרב אליהו, שכיהן כראש הישיבה, במסע ההלוויה הוכרז כי הוא ימלא את מקומו.
מאז שנת תשס"ז לערך הוא לומד בכל יום בחברותא עם הרב יעקב עדס.
ספריו

ברכת ציון, י' כרכים על מסכתות בש"ס, בהוצאת הישיבה גדולה אור לציון
ברכת ציון, על פרשיות התורה, בהוצאת הישיבה גדולה אור לציון
ברכת ציון, על תנ"ך וסידור התפילה, בהוצאת הישיבה גדולה אור לציון
אור ההלכה, ה' כרכים על שולחן ערוך, בהוצאת הישיבה גדולה אור לציון, תשע"ו
אומר לציון, ב' כרכים על סוגיות הש"ס, בהוצאת הישיבה גדולה אור לציון, תשס"ח
הארדקור הנרי

| --- | --- |

 מבוסס על:  תסריט מקורי
 בימוי:  איליה נאישולר
 הופק בידי:  טימור בקממבטוב
 תסריט:  איליה נאישולר 
 עריכה:  סטיב מירקוביץ' 
 שחקנים ראשיים:  איליה נאישולר   דנילה קוזלובסקי   שרלטו קופלי   היילי בנט
 מוזיקה:  Dasha Charusha 
 צילום:  ולדימיר בשטה
 מדינה:  רוסיה רוסיה
 חברת הפקה:  Bazelevs
 חברה מפיצה:  Bazelevs Distribution
 שיטת הפצה:  וידאו על פי דרישה 
 הקרנת בכורה:  12 בספטמבר 2015 
 משך הקרנה:  96 דק' 
 שפת הסרט:  רוסית ואנגלית
 סוגה:  סרט פעולה, סרט מדע בדיוני, סייברפאנק 
 מקום התרחשות:  מוסקבה 
 תקציב:  400 מיליון רובל
 הכנסות באתר מוג'ו:   hardcorehenry
 דף הסרט ב־IMDb
 
הארדקור הנרי (רוסית: Хардкор‏) הוא סרט מדע בדיוני ופעולה משנת 2015 שנכתב ובוים על ידי איליה נאישולר ובהפקתם של טימור בקממבטוב, נאישולר, אינגה וויינשטיין ויקטרינה קונוננקו. הסרט, שהוא קופרודוקציה רוסית-אמריקאית, צולם כמעט לגמרי מנקודת מבטה של הדמות הראשית.
בסרט מככבים שרלטו קופלי, דנילה קוזלובסקי, היילי בנט וטים רות'. הסרט שוחרר לאקרנים בארצות הברית על ידי חברת STX ב-8 באפריל ב-2016 וזכה לביקורות מעורבות מהמבקרים כשהוא גורף 16.8 מיליון דולר ברחבי העולם, לעומת תקציב של 3 מיליון דולר.
צוות השחקנים

סרגיי וליאייב, אנדריי דמנטייב, איליה נאישולר ואחרים בתפקיד הנרי
שרלטו קופלי בתפקיד ג'ימי
דנילה קוזלובסקי בתפקיד אקאן
היילי בנט בתפקיד אסטל
טים רות' בתפקיד אביו של הנרי
הערות שוליים

↑  Hardcore: The Movie Official Site
| טימור בקממבטוב |
| --- | --- | --- |
| סרטים שביים | ואלס פשאוור (1994) • הארנה (2001) • גא"ז - רכבים רוסיים (2002) • משמר הלילה (2004) ‏• משמר היום (2006) • צחוק הגורל 2 (2007) • מבוקש (2008) • עצי אשוח (2010) • אברהם לינקולן: צייד הערפדים (2011)  • בן חור (2016) • עצי אשוח 5 (2016) • פרופיל (2018) • עצי אשוח אחרונים (2018) • דביאטאייב (2021) |  |
| סרטים שהפיק | 9 (2009) • ברק שחור (2009) • שעת האופל (2011) • אפולו 18 (2011) • עצי אשוח 2 (2011) • עצי אשוח 3 (2013) • מלכת השלג (2012) • בהצלחה, רבותיי! (2013) • מתנשקים (2013) • עצי אשוח 1914 (2014) • הוא, דרקון (2015) • הארדקור הנרי (2015) • מעבר לכוכבים (2017) • עצי אשוח חדשים (2017) דניוחה (2018) • חיפוש 2 (2021) |  |
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
דיסקוגרפיה של ריהאנה
אלבומים > אלבומי אולפן

| שם האלבום | פרטי אלבום | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> צרפת | מיקומי שיא> גרמניה | מיקומי שיא> אירלנד | מיקומי שיא> בלגיה | מיקומי שיא> ניו זילנד | מיקומי שיא> שווייץ | מיקומי שיא> בריטניה | מכירות |
| --- | --- | --- | --- | --- | --- | --- | --- | --- | --- | --- | --- | --- |
| Music of the Sun |  יצא לאור: 12 באוגוסט 2005  חברת תקליטים: דאף ג'אם | 10 | — | 7 | 93 | 31 | 12 | — | 26 | 38 | 35 |  בעולם: 2,000,000  ארצות הברית: 623,000  בריטניה: 148,660 |
| A Girl like Me |  יצא לאור: 11 באפריל 2006  חברת תקליטים: דאף ג'אם | 5 | 9 | 1 | 18 | 13 | 5 | 10 | 7 | 6 | 5 |  בעולם: 4,000,000  ארצות הברית: 1,400,000  בריטניה: 667,672 |
| Good Girl Gone Bad |  יצא לאור: 5 ביוני 2007  חברת תקליטים: דאף ג'אם | 2 | 2 | 1 | 8 | 4 | 1 | 9 | 4 | 1 | 1 |  בעולם: 9,000,000  ארצות הברית: 2,800,000  בריטניה: 1,859,812 |
| Rated R |  יצא לאור: 23 בנובמבר 2009  חברת תקליטים: Jive | 4 | 12 | 5 | 10 | 4 | 7 | 16 | 14 | 1 | 9 |  בעולם: 3,000,000  ארצות הברית: 1,130,000  בריטניה: 667,672 |
| Loud |  יצא לאור: 16 באוקטובר 2010  חברת תקליטים: דאף ג'אם | 3 | 2 | 1 | 3 | 2 | 1 | 3 | 4 | 1 | 1 |  בעולם: 8,000,000  ארצות הברית: 1,800,000  בריטניה: 1,845,537 |
| Talk That Talk |  יצא לאור: 21 בנובמבר 2011  חברת תקליטים: דאף ג'אם | 3 | 5 | 3 | 2 | 3 | 2 | 3 | 1 | 1 | 1 |  בעולם: 5,500,000  ארצות הברית: 1,150,000  בריטניה: 1,000,000 |
| Unapologetic |  יצא לאור: 19 בנובמבר 2012  חברת תקליטים: דאף ג'אם | 1 | 8 | 1 | 3 | 3 | 1 | 2 | 5 | 1 | 1 |  בעולם: 4,000,000  ארצות הברית: 1,120,000  בריטניה: 635,000 |
| Anti |  יצא לאור: 28 בינואר 2016  חברת תקליטים: Westbury Road Roc Nation | 1 | 5 | 19 | 12 | 12 | 12 | 10 | 6 | — | 7 |  בעולם: 1,100,000  ארצות הברית: 600,000 |
אלבומים > פסקולים

| שם האלבום | פרטי האלבום |
| --- | --- |
Home:  יצא לאור: 23 במרץ 2015  חברת תקליטים: Westbury Road, Roc Nation
אלבומים > אלבומי אוסף

| שם האלבום | פרטי האלבום | מיקומי שיא> צרפת | מיקומי שיא> ארצות הברית (R&B) |
| --- | --- | --- | --- |
| 3 CD Collector's Set |  יצא לאור: 15 בדצמבר 2009  חברת תקליטים: דאף ג'אם | — | 80 |
| Coffret 4 CD |  יצא לאור: 17 באוקטובר 2011  חברת תקליטים: דאף ג'אם | 55 | — |
אלבומים > אלבומי רמיקס

| שם האלבום | פרטי האלבום | מיקומי שיא> יוון | מיקומי שיא> ארצות הברית | מיקומי שיא> ארצות הברית (דאנס) | מיקומי שיא> ארצות הברית (R&B) |
| --- | --- | --- | --- | --- | --- |
| Good Girl Gone Bad: The Remixes |  יצא לאור: 27 בינואר 2009  חברת תקליטים: דאף ג'אם | — | 106 | 4 | 59 |
| Rated R: Remixed |  יצא לאור: 25 במאי 2010  חברת תקליטים: דאף ג'אם | 4 | 158 | 6 | 33 |
אלבומים > מהדורות מחודשות

| שם האלבום | פרטי האלבום | מיקומי שיא> ארצות הברית | מיקומי שיא> בלגיה | מיקומי שיא> קנדה | מיקומי שיא> דנמרק | מיקומי שיא> גרמניה | מיקומי שיא> אירלנד | מיקומי שיא> ניו זילנד | מיקומי שיא> שווייץ | מיקומי שיא> בריטניה | מיקומי שיא> אוסטריה |
| --- | --- | --- | --- | --- | --- | --- | --- | --- | --- | --- | --- |
| Good Girl Gone Bad: Reloaded |  יצא לאור: 17 ביוני 2008  חברת תקליטים: דאף ג'אם | 7 | 62 | 6 | 4 | 38 | 8 | 4 | 32 | 12 | 36 |
סינגלים > בתור אמנית אורחת

| שם הסינגל | שנה | מיקומי שיא> אוסטרליה | מיקומי שיא> בלגיה | מיקומי שיא> קנדה | מיקומי שיא> צרפת | מיקומי שיא> גרמניה | מיקומי שיא> אירלנד | מיקומי שיא> ניו זילנד | מיקומי שיא> שווייץ | מיקומי שיא> בריטניה | מיקומי שיא> ארצות הברית | אלבום |
| --- | --- | --- | --- | --- | --- | --- | --- | --- | --- | --- | --- | --- |
| "Roll It" (ג'יי סטטוס בהשתתפות ריהאנה) | 2007 | — | — | — | — | 33 | — | — | 89 | — | — | The Beginning |
| "If I Never See Your Face Again" (מארון 5 בהשתתפות ריהאנה) | 2008 | 11 | 68 | 12 | — | — | 16 | 21 | 52 | 28 | 51 | It Won't Be Soon Before Long |
| "!Just Stand Up" (אמני Stans Up to Cancer) | 2008 | 39 | — | 10 | — | — | 11 | 19 | — | 26 | 11 |  |
| "Live Your Life" (T.I. בהשתתפות ריהאנה) | 2008 | 3 | 15 | 4 | 17 | 12 | 3 | 2 | 8 | 2 | 1 | Paper Trail |
| "Run This Town" (ג'יי זי בהשתתפות קניה וסט וריהאנה) | 2009 | 9 | 28 | 6 | — | 18 | 3 | 9 | 9 | 1 | 2 | The Blueprint 3 |
| "Love the Way You Lie" (אמינם בהשתתפות ריהאנה) | 2010 | 1 | 1 | 1 | 3 | 1 | 1 | 1 | 1 | 2 | 1 | Recovery |
| "Who's That Chick?" (דייוויד גטה בהשתתפות ריהאנה) | 2010 | 7 | 6 | 26 | 5 | 6 | 4 | 8 | 8 | 6 | 51 | One Love |
| "All of the Lights" (קניה וסט בהשתתפות ריהאנה וקיד קאדי) | 2011 | 24 | — | 53 | 52 | — | 13 | 13 | 46 | 15 | 18 | My Beautiful Dark Twisted Fantasy |
| "Fly" (ניקי מינאז' בהשתתפות ריהאנה) | 2011 | 18 | 74 | 55 | — | — | 14 | 13 | — | 16 | 19 | Pink Friday |
| "Take Care" (דרייק בהשתתפות ריהאנה) | 2012 | 9 | 36 | 15 | 27 | — | 18 | 6 | 50 | 9 | 7 | Take Care |
| "(Bad (Remix" (Wale בהשתתפות ריהאנה) | 2013 | — | — | — | 141 | — | — | — | — | 112 | 21 | The Gifted |
| "The Monster"  (אמינם בהשתתפות ריהאנה) | 2013 | 1 | 2 | 1 | 1 | 3 | 1 | 1 | 1 | 1 | 1 | The Marshall Mathers LP 2 |
| "Can't Remember to Forget You"  (שאקירה בהשתתפות ריהאנה) | 2014 | 18 | 16 | 19 | 6 | 19 | 17 | 32 | 13 | 11 | 15 | Shakira |
| "This is What You Came For" (קלווין האריס בהשתתפות ריהאנה) | 2016 | 1 | 4 | 4 | 5 | 5 | 1 | 2 | 4 | 2 | 5 | — |
| "Too Good" (דרייק בהשתתפות ריהאנה) | 2016 | 13 | 31 | 15 | 29 | 32 | 11 | 10 | 30 | 6 | 27 | Views |
| "Nothing is Promised" (מייק ויל בהשתתפות ריהאנה) | 2016 | — | — | — | — | — | — | — | — | — | 75 | Ransom 2 |
הערות שוליים

↑  Keith Caulfield, Rihanna sell 10 million albums in the U.S., November 16, 2013, Billboard
↑  Rihanna Celebrates Thirteenth Number 1 Hit Song with 'The Monster'!, 12 December; 2013, Just Shared
↑  Michael Baggs, Rihanna makes history alongside The Beatles and Elvis, with new No.1, 3 November, 2013, Gigwise
↑  John Mitchell, Rihanna Named Best-Selling Digital Artist Ever, 1/6/2012, MTV
| ריהאנה |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Music of the Sun • A Girl like Me • Good Girl Gone Bad (Reloaded) • Rated R • Loud • Talk That Talk • Unapologetic • Anti |  |
| אלבומי רמיקס | Good Girl Gone Bad: The Remixes • Rated R: Remixed |  |
| אלבומי וידאו | Good Girl Gone Bad Live • Loud Tour Live at the O2 • Rihanna 777 Documentary... 7Countries7Days7Shows |  |
| סיבובי הופעות | Rihanna: Live in Concert • A Girl's Night Out • Good Girl Gone Bad Tour • Last Girl on Earth • Loud Tour • Diamonds World Tour • The Monster Tour • Anti World Tour |  |
| ערכים קשורים | Home • פנטי ביוטי • "We Found Love" (וידאו קליפ) • רבל פלר • רבל • ניוד מאת ריהאנה • רוג מאת ריהאנה • מופע המחצית של סופרבול LVII |  |
| ריהאנה – סינגלים |
| --- | --- | --- |
| Music of the Sun | "Pon de Replay" • "If It's Lovin' that You Want" |  |
| A Girl like Me | "SOS" • "Unfaithful" • "We Ride" • "Break It Off" |  |
| Good Girl Gone Bad | "Umbrella" • "Shut Up and Drive" • "Hate That I Love You" • "Don't Stop the Music" • "Take a Bow" • "Disturbia" • "Rehab" |  |
| Rated R | "Russian Roulette" • "Hard" • "Rude Boy" • "Rockstar 101" • "Te Amo" • "Wait Your Turn" |  |
| Loud | "Only Girl (In the World)" • "What's My Name?" • "Raining Men" • S&M" • "California King Bed" • "Man Down" • "Cheers (Drink to That)" • "Love the Way You Lie (Part II)" |  |
| Talk That Talk | "We Found Love" • "You da One" • "Talk That Talk" • "Birthday Cake" • "Where Have You Been" • "Cockiness (Love It)" |  |
| Unapologetic | "Diamonds" • "Stay" • "Pour It Up" • "Loveeeeeee Song" • "Right Now" • "What Now" • "Jump" |  |
| Anti | "Consideration" • "Work" • "Kiss It Better" • "Needed Me" • "Love on the Brain" • "Desperado" • Higher • "Sex with Me" |  |
| השתתפות בסינגלים | "Roll It" • "If I Never See Your Face Again" • "Live Your Life" • "Run This Town" • "Love the Way You Lie" • "Who's That Chick?" • "All of the Lights" • "Fly" • "Take Care" • "The Monster"  • "This Is What You Came For" • "Nothing is Promised" • "Too Good" • "Selfish" • "Wild Thoughts" • "Loyalty" • ‏ "Lemon" • "Believe It" |  |
| שירים אחרים | "FourFiveSeconds" • "Towards the Sun" • "Dancing in the Dark" • "Bitch Better Have My Money" • "American Oxygen" • "Sledgehammer" • "Lift Me Up" |  |
מר רוברטס (סרט)

| --- | --- |
כרזת  הסרט, מימין - ויליאם פאוול, הנרי פונדה, ג'יימס קאגני, ג'ק למון
כרזת  הסרט, מימין - ויליאם פאוול, הנרי פונדה, ג'יימס קאגני, ג'ק למון
 מבוסס על:  הרומן והמחזה מר רוברטס של תומאס הגן
 בימוי:  ג'ון פורד, מרווין לרוי, ג'ושוע לוגאן 
 הופק בידי:  ללנד הווארד 
 תסריט:  פרנק ס. נוג'נט, ג'ושוע לוגאן 
 עריכה:  ג'ק מורי 
 שחקנים ראשיים:  הנרי פונדה ג'ק למון ויליאם פאוול ג'יימס קאגני
 מוזיקה:  פרנץ וקסמן 
 צילום:  וינטון הוך 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  30 ביוני 1955
 משך הקרנה:  123 דק' 
 שפת הסרט:  אנגלית 
 סוגה:  סרט מלחמה, סרט דרמה, סרט קומדיה 
 הכנסות:  21,200,000‏$
 הכנסות באתר מוג'ו:   misterroberts
 פרסים:  פרס אוסקר לשחקן המשנה הטוב ביותר (ג'ק למון)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
מר רוברטס (באנגלית: Mister Roberts) הוא סרט דרמה קומי אמריקאי משנת 1955. את הסרט ביים בתחילה ג'ון פורד אבל הוא פרש לאחר סכסוך עם השחקנים ובעיות רפואיות ומרווין לרוי השלים את בימוי הסרט.
בתפקידים הראשיים מופיעים הנרי פונדה, ג'יימס קאגני, ג'ק למון וויליאם פאוול (תפקידו האחרון בקולנוע).
התסריט מבוסס על הרומן רב המכר "מר רוברטס" מאת תומאס הגן (1918–1949) שיצא לאור ב-1946 ויש בו פרטים מחוויותיו בשרותו על אניות שרות בצי ארצות הברית במלחמת העולם השנייה ומאבקו במפקד שדחה את בקשותיו לעבור לתפקיד קרבי.
ב-1948 עובד הספר למחזה על ידי הגן והבמאי ג'ושוע לוגאן והועלה בברודוויי בהצלחה גדולה עם הנרי פונדה בתפקיד הראשי של מר רוברטס. המחזה זכה באותה שנה בפרס טוני למחזה הטוב ביותר והיה הראשון לקבלת הפרס בקטגוריה זו. הגן לא הצליח להתמודד עם ההצלחה והתמכר לאלכוהול ותרופות שינה. בגיל 31 נמצא מת בביתו (התאבדות?).
ג'ק למון שנותן לסרט את הגוון הקומי, זכה בפרס אוסקר לשחקן המשנה הטוב ביותר (הפרס הראשון שלו). ב-1964 הופק סרט המשך בשם "Ensign Pulver" וב-1965 הופקה סדרת טלוויזיה "מר רוברטס".
תקציר העלילה

לוטננט ג'וניור דוגלס רוברטס (הנרי פונדה) משרת כקצין ראשי באניית המשא "Reluctant" של צי ארצות הברית באוקיינוס השקט במלחמת העולם השנייה. המלחמה עומדת להסתיים ורוברטס (המכונה על ידי כולם "מר רוברטס") רוצה לעבור מתפקידו המשמים לתפקיד קרבי. הוא כותב בקשות העברה אבל המפקד פוסל אותן.
המפקד הוא לוטננט קומנדר מורטון (ג'יימס קאגני) הנוהג בפקודיו בקשיחות ודואג בעיקר לקידומו הצבאי. הוא גאה בעציץ גדול של דקל אותו קיבל על תפקוד מצטיין של האניית ודואג כל יום להשקותו.
חברו של רוברטס לתא הוא אנסיין פרנק פולבר (ג'ק למון) שתפקידו הוא "קצין מורל וכביסה". הוא משתדל לא להיתקל במפקד ולא להתאמץ יותר מדי. התעניינותו היא בעיקר בחיילות- אחיות להן הוא מארגן סיור באנייה.
קצין נוסף הוא רופא האנייה המכונה "דוק" (ויליאם פאוול) המטפל בכל המתחלים בכדורי אספירין.
כאשר מגיעים לאחד מהאיים האקזוטיים מסרב המפקד מורטון להעניק למלחים חופשת חוץ. רוברטס מתווכח איתו וזה מציע לו הסכם - רוברטס יפסיק לכתוב בקשות העברה ובהם תיאור של חוסר שביעות רצון של הצוות ובתמורה לכך ירשה מורטון לתת לאנשיו חופשת חוף אבל ההסכם חייב להיות סודי בין שניהם. רוברטס מסכים וכל המלחים יורדים לחוף, שותים, מלווים ומתפרעים עד שחלק מהם מוחזרים לאנייה על ידי משטרה צבאית. האנייה מגורשת בבזיון. מורטון מתפוצץ מזעם, אוסף את כולם ומורה לרוברטס להיות יותר קשוח אתם. הדבר יוצר ניתוק ושנאה בין רוברטס והצוות.
הרדיו מודיע שהמלחמה באירופה הסתיימה ורוברטס עדיין "תקוע" באניית המשא. לילה אחד הוא משליך בזעם לים את הדקל של מורטון. מורטון הזועם מגיע למסקנה כי רוברטס עשה זאת הוא מזמין אותו לתאו ומטיח כי הפר את ההסכם שהיה בניהם כדי לאפשר את חופשת המלחים. הרמקול נשאר פתוח וכל המלחים שומעים מה שהקריב רוברטס למענם ויחסם אליו משתנה לטובה ולהערצה. בעצת "דוק" הם מזייפים את חתימת מורטון על מכתב הבקשה ורוברטס מקבל אישור לעזוב. לפני עזיבתו מוענק לו "עיטור הדקל" על "מלחמתו באויב".
רוברטס מועבר לשירות קרבי במשחתת בקרב אוקינאווה. הוא כותב לחבריו כי הוא מעריך את "עיטור הדקל" שקיבל מהם יותר ממדליית הכבוד של ארצות הברית. מכתב קצר נוסף מודיע להם כי רוברטס נהרג בהתקפת קמיקזה.
פולבר הזועם שנתמנה לקצין ראשי, זורק לים את הדקל החדש שהביא מורטון, מתפרץ לתאו ומתלונן מדוע ביטל הקרנת סרט לצוות.